[{"text_idx": "#000000", "text": "Teenused AudiitorteenusedFinantsauditPakendiauditU\u0308levaatusMitterahalise sissemakse hindamise kontrollFinantsno\u0303ustamineEttevo\u0303tte va\u0308a\u0308rtuse hindamineU\u0308hinemiste jagunemiste finantsalane no\u0303ustamineOstueelne finantsanalu\u0308u\u0308sFinantssu\u0308steemide optimeerimineA\u0308rianalu\u0308u\u0308tikaMeistTo\u0308o\u0308vahendidKontaktKarja\u0308a\u0308rBlogi"}, {"text_idx": "#000001", "text": "AudiitorteenusedFinantsauditPakendiauditU\u0308levaatusMitterahalise sissemakse hindamise kontrollFinantsno\u0303ustamineEttevo\u0303tte va\u0308a\u0308rtuse hindamineU\u0308hinemiste jagunemiste finantsalane no\u0303ustamineOstueelne finantsanalu\u0308u\u0308sFinantssu\u0308steemide optimeerimineA\u0308rianalu\u0308u\u0308tika"}, {"text_idx": "#000002", "text": "Ettevo\u0303tte va\u0308a\u0308rtuse hindamineU\u0308hinemiste jagunemiste finantsalane no\u0303ustamineOstueelne finantsanalu\u0308u\u0308sFinantssu\u0308steemide optimeerimineA\u0308rianalu\u0308u\u0308tika"}, {"text_idx": "#000003", "text": "Audiitor: ko\u0303ik majandusaasta aruanded on nu\u0308u\u0308dsest tasuta loetavad, tehke neist ettevo\u0303tte visiitkaart"}, {"text_idx": "#000004", "text": "Ta\u0308ies hoos on 2022. aasta majandusaasta aruannete esitamine ja tasub pingutada, et aruanne ja\u0308taks ettevo\u0303ttest hea mulje, sest eelmise aasta lo\u0303pust alates on majandusaasta aruanded e-a\u0308riregistris ko\u0303igile tasuta ka\u0308ttesaadavad. Lootus on, et nu\u0308u\u0308d tekib aruannetele palju uusi lugejaid juurde: kliendid, tarnijad muud koosto\u0308o\u0308partnerid ja ka to\u0308o\u0308tajad \u2013 ko\u0303igil on nu\u0308u\u0308d tasuta vo\u0303imalus teie ettevo\u0303tte tausta ja finantsna\u0308itajatega tutvuda."}, {"text_idx": "#000005", "text": "Raamatupidajatel ja juhatuse liikmetel on kindlasti vo\u0303imalusi, kuidas muuta majandusaasta aruanne huvitavamaks, sisukamaks ja ka ilusamaks \u2013 ka see on u\u0308ks ettevo\u0303tte visiitkaarte. Miks mitte lisada tegevusaruandesse fotosid vo\u0303i tiitellehele logo \u2013 ko\u0303ik see on vo\u0303imalik. Uutele majandusaasta aruannete lugejatele on ehk vajalikud ka mo\u0303ned na\u0308puna\u0308ited, millele ta\u0308helepanu po\u0308o\u0308rata ja kuidas aruandeid lugeda."}, {"text_idx": "#000006", "text": "Ka\u0308esoleva artikli eesma\u0308rk on va\u0308lja tuua mo\u0303ned olulised asjad, mida ma ise majandusaasta aruandeid lugedes vaatan. U\u0308helt poolt annab artikkel ehk mo\u0303tteid, millele ka ise aruande lugejana ta\u0308helepanu po\u0308o\u0308rata. Teisalt on see infoks aruande koostajatele \u2013 kui on teada, milliseid ku\u0308simusi aruande lugejatel tekib, siis on vo\u0303imalik aruanne koostada nii, et need ku\u0308simused saavad ka seal ka vastatud vo\u0303i o\u0303nnestub vo\u0303imalikke kitsaskohti u\u0308ldse va\u0308ltida."}, {"text_idx": "#000007", "text": "1. Kas aruanne on auditeeritud ja kui on, siis mida on o\u0308elnud audiitor?"}, {"text_idx": "#000008", "text": "Olles ise audiitor, olen ma ehk selles osas kallutatud, aga see on to\u0303esti esimene asi, mida vaatan. Audiitorkontrolli kohustus ei laiene ko\u0303ikidele ettevo\u0303tetele \u2013 enamik Eesti ettevo\u0303tteid on piisavalt va\u0308iksed, et neil see kohustus puudub. Audiitorkontroll ta\u0308hendab, et ettevo\u0303ttest so\u0303ltumatu arvestusvaldkonna professionaal on aruannet kontrollinud ja avaldanud selle kohta kas auditi arvamuse vo\u0303i u\u0308levaatuse kokkuvo\u0303tte. Audiitori aruanne asub majandusaasta aruande lo\u0303pus, misto\u0303ttu ongi soovituslik alustada aruande lugemist sealt. Kui see on olemas, tuleb sellega tutvuda ja saadud infot arvesse vo\u0303tta. See sisaldab u\u0308sna palju valdkonnaspetsiifilist teksti, millest vo\u0303ib olla keeruline aru saada, aga ko\u0303ige olulisema info saab ka\u0308tte juba ka sellest, millised lo\u0303igud seal esinevad \u2013 tihti piisab ainult lo\u0303ikude pealkirjadega tutvumisest."}, {"text_idx": "#000009", "text": "Ja\u0308rgnevas tabelis on lu\u0308hike juhend, mida mingist pealkirjast va\u0308lja lugeda."}, {"text_idx": "#000010", "text": "Rohelisega ta\u0308histatud lo\u0303ikude puhul vo\u0303ib aruandes esitatud infot olulises osas usaldada, kollasega ta\u0308histatud lo\u0303ikude puhul tuleb kindlasti millelegi erilist ta\u0308helepanu po\u0308o\u0308rata ja punasega ta\u0308histatud lo\u0303ikude puhul tuleb majandusaasta aruandesse suhtuda va\u0308ga skeptiliselt. Audit on palju po\u0303hjalikum to\u0308o\u0308vo\u0303tt kui u\u0308levaatus ja seega annavad \u201earvamused\u201c lugejale palju suurema, aga siiski mitte lo\u0303pliku kindluse kui \u201ekokkuvo\u0303tted\u201c."}, {"text_idx": "#000012", "text": "Enamik aruanded on aga auditeerimata. Sellisel juhul tuleb majandusaasta aruandes esitatud infosse suhtuda tunduvalt suurema skepsisega. Tuleb ka silmas pidada, et audiitori aruanne annab kindlust selles osas, et aruanne esitab infot o\u0303igesti, mitte ei anna hinnangut ettevo\u0303tte finantsseisule \u2013 seda tuleb aruande po\u0303hjal siiski ise hinnata."}, {"text_idx": "#000013", "text": "2. Kas aruande ja\u0308rgi on vo\u0303imalik aru saada, millega ettevo\u0303te tegeleb ja millega tulu teenib?"}, {"text_idx": "#000014", "text": "Majandusaasta aruande eesma\u0308rk on anda u\u0308levaade ettevo\u0303ttest ning selle finantsseisundist ja finantstulemusest. Va\u0308iksemate ettevo\u0303tete aruannetest on tihtipeale keeruline aru saada, millega ettevo\u0303te tegeleb, mis on tuluallikad ja millised on kulud. Ka bilansis kajastatavad varad ja kohustised vo\u0303ivad ja\u0308a\u0308da ebaselgeks. Sellised aruandes suurt usaldust kindlasti ei tekita ning pigem tekib ku\u0308simus, kas ettevo\u0303te soovib midagi varjata. Ja\u0308rgnevalt toon va\u0308lja mo\u0303ned tingimused, millele usaldusva\u0308a\u0308rsust tekitav majandusaasta aruanne peaks enamasti vastama."}, {"text_idx": "#000015", "text": "Tegevusaruanne on piisavalt po\u0303hjalik, et oluline info ettevo\u0303tte, aruandeaasta tegevuse ja tulevikuplaanide kohta on avaldatud. Va\u0308iksemate ettevo\u0303tete tegevusaruanded kipuvad tihtipeale ja\u0308a\u0308ma va\u0308ga napiso\u0303naliseks ja mis seeto\u0303ttu ei vasta u\u0308ldjuhul ka raamatupidamise seaduse paragrahvis 24 sa\u0308testatud miinimumno\u0303uetele.\nRaamatupidamise aastaaruande po\u0303hiaruannete olulise summaga kirjete kohta on esitatud lisad koos asjakohase ta\u0308psustava infoga. Tihti on na\u0308ha aruandeid, kus on olemas lisad mo\u0303ne va\u0308iksema summaga rea kohta, kuid palju suurema summa kohta ta\u0308iendav info puudub, mis ei ole just parim praktika ja o\u0303iglase esitusviisi raamistiku puhul (ko\u0303ik aruanded peale mikroettevo\u0303tja aruande) ei ole to\u0303ena\u0308oliselt koosko\u0303las ka no\u0303uetega. Lisad ei pea olema sama detailsusega nagu on aruanded raamatupidamisprogrammis, aga mingil ma\u0308a\u0308ral on kindlasti vo\u0303imalik infot ta\u0308psustada ka nii, et olulisi a\u0308risaladusi sellega ei avaldata. Head lisad sisaldavad vajadusel ka ta\u0308psustavaid kommentaare ja real \u201emuud\u201c ei kajastu enamik kogusummast.\nKui neid on, siis suured summad a\u0308ri- vo\u0303i finantstuludes ja -kuludes on selgitatud. Tihti vo\u0303ivad sellised tulud ja kulud viidata u\u0308hekordsetele tehingutele, mis va\u0308ljuvad tavapa\u0308rase majandustegevuse raamest ja tihti vo\u0303ivad need avaldada ettevo\u0303ttele olulist mo\u0303ju.\nArvestuspo\u0303himo\u0303tete lisas esitatud info katab ko\u0303ik olulised bilansi- ja kasumiaruande kirjed. Erilist ta\u0308helepanu tuleb po\u0308o\u0308rata nendele po\u0303himo\u0303tetele, mille osas on vo\u0303imalik teha valikuid. Na\u0308iteks kinnisvarainvesteeringute vo\u0303i finantsinvesteeringute kajastamise, varude kuluks kandmise vo\u0303i valmidusastme ma\u0308a\u0308ramise meetodid.\nKui bilansis on kajastatud varasid o\u0303iglase va\u0308a\u0308rtuse meetodil, on aruandes avaldatud, kes, mis metoodikaga ja millise sisendinfo po\u0303hjal on vara va\u0308a\u0308rtust hinnanud. Kui selline info on puudu vo\u0303i ebaselge, siis tasuks o\u0303iglases va\u0308a\u0308rtuses kajastatud vara osas olla va\u0308ga skeptiline. Kui info on olemas, siis tuleb ka sellesse kriitiliselt suhtuda. Na\u0308iteks kui o\u0303iglast va\u0308a\u0308rtust on hinnanud ettevo\u0303tte enda juhatus, siis on suurem oht, et va\u0308a\u0308rtus on mingis suunas moonutatud. Eesti finantsaruandluse standardi kohaselt vo\u0303ib ettevo\u0303te ise o\u0303iglast va\u0308a\u0308rtust hinnata vaid siis kui neil on ettevo\u0303tte siseselt olemas vastava kvalifikatsiooniga spetsialist. Enamasti seda siiski ei ole.\nEttevo\u0303tet oluliselt mo\u0303jutavate tavapa\u0308rasest erinevate su\u0308ndmuste mo\u0303ju on lisades ta\u0308psustatud. Na\u0308iteks a\u0308riu\u0308hendused, u\u0308hinemised, jagunemised, kapitali suurendamised jms. Paljude nende su\u0308ndmuste kohta on info vabalt ka\u0308ttesaadav na\u0308iteks a\u0308riregistrist. Kui aruande lugeja tuvastab muust allikast olulist infot, kuid ei leia seda majandusaasta aruandest, siis tekib ku\u0308simus, mis info aruandest veel puudu vo\u0303ib olla."}, {"text_idx": "#000016", "text": "Kui need tingimused ei ole ta\u0308idetud, siis vo\u0303ib olla raske aru saada, millega ettevo\u0303te tegeleb ja kas see on ka koosko\u0303las seadusandlusega. Ka ei teki kindlust, et ettevo\u0303te oma tegevust ja\u0308tkab vo\u0303i kas seal u\u0308ldse mingi sisuline tegevus toimub. Kui selliseid kahtlusi tekib, siis tasub sellise ettevo\u0303ttega a\u0308risuhte loomisel olla va\u0308ga ettevaatlik."}, {"text_idx": "#000017", "text": "3. Kas on ma\u0308rke sellest, et ettevo\u0303tte finantsseisund on kehv?"}, {"text_idx": "#000018", "text": "U\u0308levaate ettevo\u0303tte finantsseisundist aruandeaasta lo\u0303pu seisuga annab bilanss, aga ta\u0308helepanu tuleb po\u0308o\u0308rata ka aruande lisadele. Kui ettevo\u0303tte tegevuse ja\u0308tkuvuse osas esineb olulist kahtlust tekitavaid asjaolusid, siis on ettevo\u0303te kohustatud neid aruandes selgitama. Kui aruandes on lisa likviidsuse vo\u0303i tegevuse ja\u0308tkuvuse kohta, tasub sellega kindlasti tutvuda. Tihti esineb ohuma\u0308rke, kuid selgitav lisa on koostamata \u2013 sellisel juhul ja\u0308a\u0308vad tegevuse ja\u0308tkuvuse suhtes teatud kahtlused o\u0303hku. Finantsseisundi no\u0303rgenemine vo\u0303ib tuleneda ka aruandekuupa\u0308eva ja\u0308rgsetest su\u0308ndmustest, mis bilansis ei kajastugi \u2013 na\u0308iteks olulise kliendi kaotus vo\u0303i oluline tootmisseisak. Kuni aruande koostamise ajani toimunud olulisi su\u0308ndmusi tuleb aruandes ka ka\u0308sitleda. Tuleb kaaluda, kas selle mo\u0303ju tuleb kajastada bilansis (korrigeeriv su\u0308ndmus) vo\u0303i ainult lisainfo avalikustada (mittekorrigeeriv su\u0308ndmus)."}, {"text_idx": "#000019", "text": "Suuremaid ohuma\u0308rke tegevuse ja\u0308tkuvuse kohta vo\u0303ib esineda ka bilansis ja kasumiaruandes. Heas aruandes on neid asjaolusid selgitatud, aga kindlasti mitte ko\u0303ikides. Ja\u0308rgnevalt on esitatud mo\u0303ned ohuma\u0308rgid, millele ta\u0308helepanu po\u0308o\u0308rata, kuid kindlasti ei ole tegu ammendava loeteluga."}, {"text_idx": "#000020", "text": "Ettevo\u0303tte omakapital on negatiivne \u2013 see ta\u0308hendab, et ettevo\u0303ttel on kohustisi rohkem kui varasid. Tekib kahtlus, kas ettevo\u0303te suudab oma kohustused ta\u0308ita. Negatiivse omakapitali kohta peab aruandes olema selgitus ja kui seda ei ole, siis tasub olla ettevaatlik. Peab tunnistama, et mo\u0303ned ettevo\u0303tted on aastaid negatiivse omakapitali tingimustes elus pu\u0308sinud, aga see on vo\u0303imalik vaid siis kui vo\u0303lausaldajad ei tule oma vo\u0303lgu sisse no\u0303udma.\nLu\u0308hiajalised kohustised u\u0308letavad ka\u0308ibevara \u2013 see vo\u0303ib viidata olukorrale, kus ettevo\u0303te vo\u0303ib ja\u0308a\u0308da ha\u0308tta oma kohustiste ta\u0308htaegsel tasumisel. On mitmeid ettevo\u0303tteid, mille omakapital on olnud positiivne, kuid on la\u0308inud pankrotti vo\u0303i saneerimisele, kuna ei suuda oma ta\u0308naseid kohustisi tasuda, sest vara, mis ettevo\u0303ttel on, ei ole likviidne.\nTingimuslikud kohustised \u2013 aruandes tuleb avalikustada ettevo\u0303tte vastu esitatud no\u0303uded ja muud potentsiaalsed kohustised, mis teatud tingimuste ta\u0308itumisel tuleb tasuda. Na\u0308iteks kolmandatele isikutele antud garantiid ja ka\u0308endused, vo\u0303imalikud kahjud kohtuvaidlusest ja muud. Tingimuslikuks kohustiseks on ka na\u0308iteks aruandeaastal so\u0303lmitud ehituslepingu seni tasumata ja\u0308a\u0308k \u2013 kui ehitis valmis ehitatakse, tuleb see raha tasuda. Tingimuslikke kohustisi arvesse vo\u0303ttes vo\u0303ime jo\u0303uda olukorda, kus selgub, et tegelikud kohustised la\u0308hiajal on suuremad kui bilansis paistab ja ettevo\u0303tte likviidsus vo\u0303ib seeto\u0303ttu va\u0308heneda.\nOluline kahjum \u2013 aruandeaasta oluline kahjum vo\u0303ib olla lu\u0308hiajaline ja edaspidi u\u0308letatav, aga ei pruugi nii olla. Praeguses turbulentses majanduskeskkonnas vo\u0303ib suur kahjum viidata sellele, et no\u0303udlus ettevo\u0303tte toodangu ja\u0308rele on langenud vo\u0303i kulud on oluliselt suurenenud. Kui ettevo\u0303te ei suuda olukorda muuta, siis vo\u0303ib see kaasa tuua majandustegevuse lo\u0303petamise.\nMitme aasta jooksul mu\u0308u\u0308gitulu va\u0308henemine vo\u0303i oluline mu\u0308u\u0308gitulu va\u0308henemine u\u0308he aasta jooksul. Mo\u0303ju ettevo\u0303tte tegevuse ja\u0308tkuvusele vo\u0303ib muutuda oluliseks kui pu\u0308sikulude osakaal on suur \u2013 sellisel juhul vo\u0303ivad mu\u0308u\u0308gitulu langusega kaasneda ka kasumimarginaali langus ja pikas perspektiivis vo\u0303ib see ta\u0308hendada tegevuse ha\u0308a\u0308bumist.\nPraeguses to\u0303usvate intressima\u0308a\u0308rade tingimustes muutuvad ebakindlamaks ettevo\u0303tted, mille laenukoormus on suur ja puhaskasumi marginaal va\u0308ike \u2013 sellises olukorras vo\u0303ib intressikulude suurenemine saada ma\u0308a\u0308ravaks ning tekitada olulisi probleeme tegevuse ja\u0308tkamisel."}, {"text_idx": "#000021", "text": "Majandusaasta aruannet on vo\u0303imalik vo\u0303tta kui tu\u0308u\u0308tut kohustust ja koostada see minimaalse vo\u0303imaliku pingutusega. Sellisel juhul on to\u0303ena\u0308oliselt tulemuseks aruanne, mis lugejatele palju asjalikku infot ei anna ning usaldusva\u0308a\u0308rsust ettevo\u0303tte vastu ei tekita. Teine variant on suhtuda majandusaasta aruandesse kui ettevo\u0303tte visiitkaarti, mille sisukuse ja esitusviisiga on vo\u0303imalik ja\u0308tta ettevo\u0303ttest mulje kui heast ja usaldusva\u0308a\u0308rsest koosto\u0308o\u0308partnerist. Nu\u0308u\u0308d, kus aruanded on ko\u0303igile tasuta ka\u0308ttesaadavad, loodan, et teise variandi kasuks otsustajaid tekib aina juurde."}, {"text_idx": "#000022", "text": "Vajad kindlustunnet, et Sinu ettevo\u0303tte finantsseisund vastab kehtivatele seadusandlusele vo\u0303i tuge finantsku\u0308simustes, loe la\u0308hemalt meie audititeenustest ja vo\u0303ta u\u0308hendust!"}, {"text_idx": "#000023", "text": "Ta\u0308name, et liitusite meie uudiskirjaga.\nAudiitor: ko\u0303ik majandusaasta aruanded on nu\u0308u\u0308dsest tasuta loetavad, tehke neist ettevo\u0303tte visiitkaart\nAudiitori vaade ja soovitused: majandusaasta aruande koostamine muutunud tingimustes\nE-Audit OU\u0308 audiitortegevuse kvaliteedikontrolli tulemus 2021. aastal on \u201cROHELINE\u201d\nVajad kindlustunnet, et ettevo\u0303tte fintantsseisund"}, {"text_idx": "#000025", "text": "Audiitor: ko\u0303ik majandusaasta aruanded on nu\u0308u\u0308dsest tasuta loetavad, tehke neist ettevo\u0303tte visiitkaart\nAudiitori vaade ja soovitused: majandusaasta aruande koostamine muutunud tingimustes\nE-Audit OU\u0308 audiitortegevuse kvaliteedikontrolli tulemus 2021. aastal on \u201cROHELINE\u201d"}]